CELEX: 62017TB0148
Language: bg
Date: 2017-12-07 00:00:00
Title: Дело T-148/17: Определение на Общия съд от 7 декември 2017 г. — Troszczynski/Парламент (Жалба за отмяна — Правилник за изплащане на разноски и надбавки на членовете на Европейския парламент — Надбавки за парламентарни сътрудници — Събиране на недължимо изплатени суми — Частична недопустимост — Частична липса на основание за произнасяне по същество)

5.2.2018   
            
            
               BG
            
            
               Официален вестник на Европейския съюз
            
            
               C 42/26
            
         Определение на Общия съд от 7 декември 2017 г. — Troszczynski/Парламент
   (Дело T-148/17) (1)
   
   ((Жалба за отмяна - Правилник за изплащане на разноски и надбавки на членовете на Европейския парламент - Надбавки за парламентарни сътрудници - Събиране на недължимо изплатени суми - Частична недопустимост - Частична липса на основание за произнасяне по същество))
   (2018/C 042/39)
   Език на производството: френски
   
      Страни
   
   
      Жалбоподател: Mylène Troszczynski (Нойон, Франция) (представители: първоначално M. Ceccaldi, впоследствие F. Wagner, avocats)
   
      Ответник: Европейски парламент (представители: G. Corstens и S. Seyr)
   
      Встъпила страна в подкрепа на ответника: Съвет на Европейския съюз (представители: A. Jensen, M. Bauer и R. Meyer)
   
      Предмет
   
   Искане по член 263 ДФЕС за отмяна на решението на Генералния секретар на Парламента от 23 юни 2016 г. относно събирането от жалбоподателя на недължимо изплатена сума за парламентарни сътрудници в размер на 56 554 EUR, на съответното дебитно известие и на решението на квесторите от 13 декември 2016 г., с което се отхвърля подадената по административен ред жалба от жалбоподателя срещу решението от 23 юни 2016 г.
   
      Диспозитив
   
   
               1)
            
            
               Отхвърля жалбата като недопустима в частта, в която се иска отмяна на решението на Генералния секретар на Европейския парламент от 23 юни 2016 г. относно събирането от г-жа Mylène Troszczynski на недължимо изплатена сума за парламентарни сътрудници в размер на 56 554 EUR и отмяна на съответното дебитно известие, както и в частта, в която се иска Парламентът да бъде осъден да изплати на жалбоподателя сумата от 50 000 EUR за покриване на подлежащи на възстановяване съдебни разноски.
            
         
               2)
            
            
               Няма основание за произнасяне по същество по жалбата в частта, в която се иска отмяна на решението на квесторите от 13 декември 2016 г., с което се отхвърля подадената по административен ред жалба от жалбоподателя срещу решението от 23 юни 2016 г.
            
         
               3)
            
            
               Г-жа Troszczynski понася направените от нея съдебни разноски и тези на Парламента.
            
         
               4)
            
            
               Съветът на Европейския съюз понася направените от него съдебни разноски.
            
         
      (1)  ОВ C 144, 8.5.2017 г.